KZN-vrou in gesig, rug geskiet | Maroela Media
KZN-vrou in gesig, rug geskiet
Die toneel waar die vrou aangetref is. Die foto is digitaal gemanipuleer weens die grafiese aard daarvan. Foto: Reaction Unit SA/Facebook
Niemand is nog in hegtenis geneem nadat 'n vrou Maandag in die vroeë oggendure in 'n straat in Verulam, noord van Durban, in die gesig en rug geskiet is nie.
Reaction Unit South Africa het in 'n verklaring gesê veiligheidsbeamptes is omstreeks 01:15 na die toneel ontbied nadat iemand aangemeld het dat skote in die gebied afgevuur is. "Met hul aankoms op die toneel het hulle 'n vrou langs die pad sien lê. 'n Skietwond in haar gesig het erg gebloei."
Luidens die verklaring is die vrou ook in haar bors en twee keer in haar rug geskiet. Sy is op die toneel deur paramedici gestabiliseer en in 'n kritieke toestand na 'n hospitaal gehaas.
Volgens Reaction Unit is 'n 9 mm-patroondoppie en 'n R50-noot op die toneel gevind.
Kapt. Nqobile Gwala, woordvoerder van die polisie, het die voorval bevestig en gesê die slagoffer was 'n 32-jarige vrou. Die motief vir die skietery is nog nie bekend nie.
'n Saak van poging tot moord word ondersoek.
Hermanus-betogings: Nog polisiebeamptes ontplooi
Duisende rande se dwelms in toilet versteek
Jy sal beslis lewe en nie sterf nie, 4 x geskiet; gesig, bors en 2 x in jou rug en jy is hospitaal toe.. . Duidelik is dit nie jou tyd gewees nie. Mag die Here sy hand oor jou hou en jy ten volle hersel.
En jy weet hierdie dinge hoe, dokter?
Stella Barnard · 1 jaar gelede
Amen!! Valerie..Ons weet sy sal lewe want ons glo in n LEWENDE GOD..Dankie Jesus vir U liefde en genade
Pedro · 1 jaar gelede
Nigerians , Melama is mos so geworried oor die boere dat hy nie eers agter kom die nigerians is besig om al die stede oor te vat nie , een van die dae het hy ook n baas , n nigerian drug lord
Ek wonder hoeveel polisie beamptes was op nagskof en het fisies patrolie gedoen en was besig met misdaad voorkoming .Ek dink dit is van die tipe vrae wat ek sou vra as ek n joernalis was want die soort misdaad gebeur uurliks maar wat doen die sogenaamde wetstoepassers daaraan om dit te verhoed?
Gerrit. Die ouens word gevang maar hulle kom uit op R500 bail. Tronke is net n afskrik middel vir wit mense.